laion/Wikipedia-Exotic huggingface dataset:
შვედური სამეფო დრამატული თეატრი

სამეფო დრამატული თეატრი (შვედ. Kungliga Dramatiska Teatern), შვედეთში ცნობილია როგორც Dramaten. თეატრის რვა მოქმედ სცენაზე წლიურად ათასამდე სპექტაკლს წარმოადგენენ. თეატრს თავის ამჟამინდელ არტ ნუვოს სტილის შენობაში 1908 წლიდან უდევს ბინა. შენობის არქიტექტორია ფრედრიკ ლილიეკვისტი. დეკორაციების შესრულებისას ცნობილი მსახიობები კარლ მილერსი და კარლ ლარსონი უფლისწულ ეუგენთან ერთად იღებდნენ მონაწილეობას. თეატრის სამსახიობო სკოლაში Dramatens elevskola, არაერთი გამოჩენილი ხელოვანი სწავლობდა: გრეტა გარბო, ინგრიდ ბერგმანი, მაქს ფონ ზიუდოვი და სხვა. სამსახიობო სკოლა მცირე ინსტიტუტებად 1967 წელს დაიყო. XIV-XVI სს-ში შვედეთში გავრცელდა სასკოლო თეატრები, XVI საუკუნის დასასრულიდან იმართებოდა წარმოდგენები მეფის სასახლეში. პირველი სასახლის თეატრი გაიხსნა სტოკჰოლმში 1649 წელს, ხოლო პირველი ეროვნული თეატრი იყო უფსალის სტუდენტური თეატრი (1682-91). გუსტავ III-ის დროს შეიქმნა ხალხისათვის ხელმისაწვდომი პირველი თეატრები გეტებორგსა (1779) და სტოკჰოლმში (1788). XIX საუკუნის 70-იან წლებამდე სცენაზე ბატონობდა ფრანგული ვოდევილი, ა. კოცებუნის ფსევდოისტორიული ტრაგედიები და სხვა. 70-იან წლებში კერძო და სახელმწიფო თეატრის რეპერტუარში დამკვიდრდა „ახალი დრამა“ (მ. შ. ჰ. იბსენი და ბ. ბეირნსონი). რეალიზმის განმტკიცება დაკავშირებულია დრამატურგთან და თეატრის თეორეტისკოსთან ა. სტრინდბერგთან, რომელმაც რეჟ. ა. ფალკთან ერთად 1907 წელს სტოკჰოლმში გახსნა ინტიმური თეატრი (არსებობდა 1910 წლამდე). XX საუკუნის I ნახევარში ცნობილი რეჟისორი იყო უ. მულანდერი. 30-იან წლებში თეატრში მოვიდა ა. შებერგი, ხოლო 40-იან წლებში — ი . ბერგმანი. 50-იან წლებში აღმოცენდა კერძო თეატრები. სახელმწიფო თეატრის სცენაზე ძირითადად დგამდნენ კლასიკასა და საზღვარგარეთის დრამატურგების ჟ. პ. სარტრის, ჟ. ანუის, ა. მილერის, ტ. უილიამსის, ჯ. ოსბორნის პიესებს. 60-იან წლებში პოპულარული გახდა ბ. ბრეხტი. ბოლო წლებში შვედურ თეატრში აღმოცენდა ახალი მიმდინარეობა — „თავისუფალი დასები“. 1980 წელს ახალი მიმდინარეობის წარმომადგენლებმა სტოკჰოლმში გამართეს თეატრალური ფესტივალი. თანამედროვე შვედური თეატრის ცნობილი მსახიობები არიან ი. ტიტბლადი (გ. 1975), ე. იუსეფსონი, გ. ვოლგრენი, ა. ეკი, ე, დალბეკი, ტ. პავლო, ს. რუდი, პ. ოსკარსონი და სხვა. ქართული საბჭოთა ენციკლოპედია, ტ. 10. გვ. 739, თბ. 1984 შვედეთის პანტომიმისა და ჟესტის აკადემია ვიკისაწყობში არის გვერდი თემაზე: შვედური სამეფო დრამატული თეატრი DRAMATEN - სამეფო დრამატული თეატრი (ოფიციალური საიტი) თეატრის მიმდინარე რეპერტუარი დაარქივებული 2006-10-07 საიტზე Wayback Machine. .
125

ვიკისაწყობში არის გვერდი თემაზე: 125 125 (ას ოცდახუთი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის II საუკუნის მე-3 დეკადის მე-5 წელი. რომის პაპის ტახტზე ადის ტელესფორუსი. მთავარი სტატია: კატეგორია:დაბადებული 125. მთავარი სტატია: კატეგორია:გარდაცვლილი 125. სიქსტუს I — რომის პაპი (დ. უცნობია) ან-დი — ხანის დინასტიის იმპერატორი (დ. 94)
სემ ნუიომა

სემ ნუიომა (ინგლ. Samuel Daniel Shafiishuna Nujoma, დ. 12 მაისი, 1929, ონგანჯერა, ომუსატის რეგიონი, ნამიბია) — ნამიბიის სახელმწიფო მოღვაწე, ქვეყნის პირველი პრეზიდენტი 1990-2005 წლებში. სვაპოს ხელმძღვანელი 1960-2007 წწ. მიეკუთვნება ოვამბოს ეთნიკურ ჯგუფს. 1954 წელს დაამთავრა საშუალო სკოლა ვინდჰუკში. 1950-იანი წლების მეორე ნახევრიდან აქტიურად ჩაერთო რევოლუციურ მოძრაობაში. 1958 წელს გამოვიდა ინიციატივით დაარსებულიყო ოვამბოლენდის სახალხო ორგანიზაცია. 1960 წელს გახდა სამხრეთ-დასავლეთ აფრიკის ხალხთა ორგანიზაციის ერთ-ერთი დამფუძნებელი. პარტიისა, რომელიც იბრძოდა სამხრეთ აფრიკის რესპუბლიკისაგან ნამიბიის დამოუკიდებლობისათვის და ხელისუფლების შავკანიანი უმრავლესობისათვის გადასაცემად. 1961 წლიდან ემიგრაციაშია. 1971 წლიდან ნამიბიის სახალხო-განმათავისუფლებელი არმიის მეთაურია. ნამიბიის დამოუკიდებლობის გამოცხადების შემდეგ ერთხმად აირჩიეს ქვეყნის პირველ პრეზიდენტად, რომელსაც საპრეზიდენტო რეგალიები გადასცა გაეროს გენერალურმა მდივანმა ხავიერ პერეს დე კუელიარმა 1990 წლის 21 მარტს. პრეზიდენტის თანამდებობაზე დარჩა 3 ვადით. 2005 წლის 21 მარტიდან პრეზიდენტის, ხოლო 2007 წლიდან სვაპო-ს ლიდერის თანამდებობები დაუთმო ჰიფიკეპუნიე პოჰამბას. მისი შვილი უტონი ნუიომა 2010 წლის მარტში გახდა ნამიბიის საგარეო საქმეთა მინისტრი. სემ ნუიომას ბიოგრაფია დაარქივებული 2011-12-04 საიტზე Wayback Machine. Nujoma's interview to German magazine Die Welt (in German) Nujoma: Where Others Wavered (2006) imdb დაარქივებული 2007-03-16 საიტზე Wayback Machine. ↑ New Cabinet – opposition’s verdict - by Catherine Sasman (ინგლისური)
ქუდუნა

ქუდუნა (ლათ. Drába) — მცენარეთა გვარი კომბოსტოსებრთა ოჯახისა. ერთ-, ორ-, ან მრავალწლოვანი ბალახებია. ზოგჯერ მკვრივ ბალიშისებრ ან ფაშარ კორდებს ქმნიან. პატარა თეთრი ან ყვითელი, მტევნისებრ ყვავილედებად შეკრებილი ყვავილები აქვთ. ნაყოფი ჭოტაკია. გვარში 300-მდე სახეობაა. გავრცელებულია ჩრდილოეთ ნახევარსფეროს ზომიერ და ცივ სარტყელში. კავკასიაში 20-მდე სახეობა გვხვდება, საქართველოში — 16. ქუდუნას სახეობები იზრდება კლდეებზე, მორენებსა და ჩამონაზვავებზე, ქვიან ფერდობებსა და კირქვიან კლდეებზე, მთის შუა სარტყლიდან ალპურ სარტყლამდე. საქართველოში გავრცელებული სახეობებიდან 4 საქართველოს ენდემია (ლათ. Draba Mingrelica, Draba Ossetica, Draba Imeretica, Draba Meckhetica. ხოლო 4 კავკასიისა ლათ. Draba Bryoides, Draba Sabra, Draba Suprenivalis, Draba Subsecunda). ზოგიერთი სახეობა დეკორატიულია. მცხვეთაძე დ., ქართული საბჭოთა ენციკლოპედია, ტ. 10, თბ., 1986. — გვ. 567. გვარში 300-მდე სახეობაა, აქედან ყველაზე გავრცელებულია: Draba albertina Draba aretioides Draba asterophora Draba aureola Draba bhutanica Draba breweri Draba cacuminum Draba californica Draba carnosula Draba corrugata Draba cruciata Draba cuneifo Draba densifa Draba ecuadoriana Draba extensa Draba hookeri Draba howellii Draba incrassata Draba lactea Draba monoensis Draba muralis Draba nemorosa Draba obovata Draba pterosperma Draba sharsmithii Draba sibirica Draba sierrae Draba splendens Draba spruceana Draba steyermarkii Draba stylosa Draba subumbellata Draba verna Draba violacea
იურეს ეროვნული პარკი

იურე (შვედ. Djurö) — ეროვნული პარკი შვედეთში, რომელიც მოიცავს შვედეთის უდიდეს ტბაში — ვენერნში მდებარე 30 კუნძულისგან შემდგარ იურეს არქიპელაგს. დაარსდა 1991 წელს, ფართობი 24 კმ²-ს შეადგენს. კუნძულები ამჟამად დაუსახლებელია, მაგრამ აქ გვხვდება სანადირო სახლი და უსახელო შუქურა. ველური ბუნების წარმომადგენლებს შორის გავრცელებულია ირემი და მრავალგვარი ფრინველი, მათ შორის ეგერტი, ზღვის კაჭკაჭი, თოლია. იურეს ჰორიზონტი მხოლოდ წყალს მოიცავს, გარდა სამხრეთი მიმართულებისა, საიდანაც კინეკულეს ქედი მოჩანს. ეროვნულ პარკამდე მისვლა მხოლოდ წყლითაა შესაძლებელი. შვედეთის ეროვნული პარკების სია ოფიციალური საიტი დაარქივებული 2009-04-04 საიტზე Wayback Machine. ↑ 1.0 1.1 Djurö National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
ფერნებოფიერდენის ეროვნული პარკი

ფერნებოფიერდენის ეროვნული პარკი (შვედ. Färnebofjärdens nationalpark) — ეროვნული პარკი შვედეთში, სტოკჰოლმიდან 140 კმ-ით ჩრდილოეთით. პარკს გადაკვეთს მდინარე დალელვენი. მოიცავს 101,1 კმ²-ს. მოქცეულია უპსალის, ვესტმანლანდის, დალარნისა და ევლებორგის ლენების ტერიტორიაზე. შეიქმნა 1998 წელს. შვედეთის ეროვნული პარკების სია ოფიციალური საიტი დაარქივებული 2009-09-07 საიტზე Wayback Machine. ↑ 1.0 1.1 Färnebofjärden National Park. Naturvårdsverket. დაარქივებულია ორიგინალიდან — 2009-09-07. ციტირების თარიღი: 2009-02-26.
126

ვიკისაწყობში არის გვერდი თემაზე: 126 126 (ას ოცდაექვსი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის II საუკუნის მე-3 დეკადის მე-6 წელი. მთავარი სტატია: კატეგორია:დაბადებული 126. 1 აგვისტო: პერტინაქსი — რომის იმპერატორი (გ. 193) მთავარი სტატია: კატეგორია:გარდაცვლილი 126.
ფულუფიელეტის ეროვნული პარკი

ფულუფიელეტი (შვედ. Fulufjället) — ეროვნული პარკი შვედეთში, მოიცავს 385 კმ² ტერიტორიას. მთლიანად მდებარეობს ელვდალენის მუნიციპალიტეტში, დალარნის პროვინციაში. სახელი ეწოდა 1 044 მ სიმაღლის ფულუფიელეტის მთისგან. იგი შვედეთის ერთ-ერთი უახლესი ეროვნული პარკია, რომელიც 2002 წელს მეფე კარლ XVI-მ გახსნა რამდენიმე ათასი დამსწრის წინაშე. ამის შემდეგ ფულუფიელეტი PAN პარკი გახდა, ესაა საერთაშორისო პროექტი, რომლის მიზანია ტერიტორიის დაცვა ტურიზმთან კომბინაციაში. გეოგრაფიულად, ჭარბობს ლიქენები, შიშველი მთები და ხეობები ხშირი, უძველესი ტყეებით. წარმოდგენილი ბუჩქნარიანი ველები, ბალახი და ლიქენები უნიკალურია სკანდინავიის მთათა სისტემაში, რის გამოც აქ გავრცელებული არაა ჩრდილოეთის ირემი. გავრცელებულია ფრინველის რამდენიმე სახეობა. პარკის სიმბოლოა ციმბირული ჩხიკვი. მნიშვნელოვან ღირსშესანიშნაობებს შორისაა შვედეთის უდიდესი ჩანჩქერი ნიუპესკერი (93 მ). ასევე, აქ იზრდება მსოფლიოს ერთ-ერთი ყველაზე ხანდაზმული ნაძვი „ძველი ტიეიკო“, რომლის ასაკიც 9 550 წელია. გაყინული ნიუპესკერის ჩანჩქერი შვედეთის ეროვნული პარკების სია ვიკისაწყობში არის გვერდი თემაზე: ფულუფიელეტის ეროვნული პარკი ოფიციალური საიტი დაარქივებული 2009-04-04 საიტზე Wayback Machine. Fulufjället Description from PAN Parks დაარქივებული 2011-09-28 საიტზე Wayback Machine. Includes a location map. ↑ 1.0 1.1 Fulufjället National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
127

ვიკისაწყობში არის გვერდი თემაზე: 127 127 (ას ოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის II საუკუნის მე-3 დეკადის მე-7 წელი. მთავარი სტატია: კატეგორია:დაბადებული 127. მთავარი სტატია: კატეგორია:გარდაცვლილი 127. პლუტარქე — ძველბერძენი ისტორიკოსი, ბიოგრაფი და ესეისტი.
ფონ-დე-გომი

ფონ-დე-გომი (ფრანგ. Font-de-Gaume) — გამოქვაბული სამხრეთ-დასავლეთ საფრანგეთში, დორდონის დეპარტამენტში. იგი შეიცავს პრეისტორიულ პოლიქრომიულ კლდის მხატვრობას და გრავიურებს. ნახატები 1901 წლის 12 სექტემბერს აღმოაჩინა ადგილობრივმა პედაგოგმა დენის პეირონმა. გამოქვაბული მანამდეც იყო ფართო საზოგადოებისთვის ცნობილი, თუმცა ნახატების მნიშვნელობა არ იყო აღიარებული. გვხვდება დაახლოებით 230 გრავიურული და მხატვრული ბიზონების (82), ცხენების, მამონტების, ირმების, ბეწვიანი მარტორქებისა და მგლის გამოსახულებანი. მხატვრობის დიდი ნაწილი აღმოჩენილია უკანასკნელ ათწლეულებში. მღვიმის მეტად ცნობილი ნახატი, ფრიზის ხუთი ბიზონის გამოსახულება, შემთხვევით აღმოაჩინეს 1966 წელს. მოცულობითი ეფექტისათვის გამოყენებულია გამოქვაბულის რელიეფური კედლებიც. ფონ-დე-გომი თარიღდება მადლენის კულტურის დროით (ძველი წელთაღრიცხვის 15000-11000 წლები). გამოქვაბულთან გვხვდება ცარცული ასაკის კირქვები. გამოქვაბულს აქვს ვიწრო შესასვლელი, რომლის სიგრძეა 125 მ, სიგანე 2-3 მ, ხოლო სიმაღლე 8 მეტრამდე. ფონ-დე-გომი — სტატია ენციკლოპედია ბრიტანიკიდან (ინგლისური) ფონ-დე-გომი — სტატია დიდი რუსული ენციკლოპედიიდან (რუსული) ↑ ფონ-დე-გომის გროტი (pdf) დაარქივებული 2011-07-18 საიტზე Wayback Machine. (ფრანგული)
128

ვიკისაწყობში არის გვერდი თემაზე: 128 128 (ას ოცდარვა) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის II საუკუნის მე-3 დეკადის მე-8 წელი. დასრულდა ადრიანეს კედლის მშენებლობა ბრიტანეთში. იმპერატორი ადრიანე იწყებს რომის პროვინციების, საბერძნეთის, ეგვიპტის და ანატოლიის დათვალიერებას. მთავარი სტატია: კატეგორია:დაბადებული 128. მთავარი სტატია: კატეგორია:გარდაცვლილი 128.
გარფიუტანის ეროვნული პარკი

გარფიუტანის ეროვნული პარკი (შვედ. Garphyttans nationalpark) — ეროვნული პარკი შვედეთში, კარლსბეგების ქედზე, ქალაქ ერებრეს დასავლეთით, ლეკებერგის მუნიციპალიტეტში. მოიცავს 1,11 კმ² ტერიტორიას. პარკი 1909 წელს დაარსდა, შვედეთის სხვა პირველ 8 ეროვნულ პარკთან ერთად, რომლებიც ამავე დროს პირველები იყო ევროპაში. მდებარეობს უძველეს სასოფლო-სამეურნეო ლანდშაფტზე. პარკის შექმნის მიზანი იყო გასაოცარი მცენარეულობის დაცვა. მიუხედავად ამისა, სულ მალე ფლორამ დეგრადაცია დაიწყო. 1940-იან წლებში ნათელი გახდა, რომ მცენარეულობის გადასარჩენად, ეს ტერიტორია იმავე მეთოდებით უნდა ემართათ, როგორც ეს პარკის შექმნამდე ხდებოდა. შვედეთის ეროვნული პარკების სია ვიკისაწყობში არის გვერდი თემაზე: გარფიუტანის ეროვნული პარკი ოფიციალური საიტიდაარქივებული 2012-01-29 საიტზე Wayback Machine. ↑ 1.0 1.1 Garphyttan National Park. Naturvårdsverket. დაარქივებულია ორიგინალიდან — 2012-07-23. ციტირების თარიღი: 2009-02-26.
გოტსკა-სანდენის ეროვნული პარკი

გოტსკა-სანდენი (შვედ. Gotska Sandön) — შვედეთის კუთვნილი დაუსახლებელი კუნძული ბალტიის ზღვაში, კუნძულ ფორედან 38 კმ-ით ჩრდილოეთით. მისი სიგრძე დაახლოებით 9 კმ-ია, სიგანე − 6 კმ, მთლიანი ფართობი კი 36 კმ². გოტსკა-სანდენი მთლიანად ქვიშისგან შედგება და მისი პეიზაჟისთვის დამახასიათებელია პლაჟები, დიუნები და ფიჭვის ტყეები. სახელი გოტსკა-სანდენი „გოტლანდის ქვიშიან კუნძულს“ ნიშნავს და მომდინარეობს იმ პროვინციიდან, რომელსაც ის მიეკუთვნება. 1909 წლიდან კუნძულზე შექმნილია ეროვნული პარკი. გარდა რუხი სელაპების კოლონიისა, უმაღლესი ფაუნა ძალიან მდიდარი არაა. თუმცა გავრცელებულია უიშვიათესი მწერები და მცენარეები, მათ შორის რამდენიმე სახის ორქიდეა. ზაფხულობით, კუნძულ ფორედან და მატერიკზე მდებარე ქალაქ ნინეშამნიდან რეგულარულად ხორციელდება სანაოსნო ტურები. შვედეთის ეროვნული პარკების სია ვიკისაწყობში არის გვერდი თემაზე: გოტსკა-სანდენის ეროვნული პარკი ოფიციალური საიტი დაარქივებული 2011-03-25 საიტზე Wayback Machine. Gotska Sandön (შვედური) Gotska Sandön National Park დაარქივებული 2008-01-10 საიტზე Wayback Machine. (შვედური) Gotska Sandön National Park დაარქივებული 2007-12-19 საიტზე Wayback Machine. (ინგლისური) Birds on Gotska Sandön დაარქივებული 2008-01-11 საიტზე Wayback Machine. ↑ 1.0 1.1 Gotska Sandön National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
129

ვიკისაწყობში არის გვერდი თემაზე: 129 129 (ას ოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის II საუკუნის მე-3 დეკადის მე-9 წელი. ელეფთერი ბიზანტიის ეპისკოპოსი ხდება მთავარი სტატია: კატეგორია:დაბადებული 129. გალენოსი — რომაელი ექიმი, ბუნებისმეტყველი და ფილოსოფოსი, ანტიკური მედიცინის კლასიკოსი. (გ. 200) მთავარი სტატია: კატეგორია:გარდაცვლილი 129. დიოგენი — ბიზანტიის ეპისკოპოს. (დ. უცნობია)
ჰამრის ეროვნული პარკი

ჰამრის ეროვნული პარკი (შვედ. Hamra nationalpark) — ეროვნული პარკი შვედეთში, ევლებორგის ლენში. 2011 წლამდე, მის ფართობი მხოლოდ 28 ჰა იყო და შვედეთის ყველაზე პატარა ეროვნულ პარკად ითვლებოდა. თუმცა, 1000 ჰა-ზე ნაკლები ფართობის ტერიტორიის ეროვნულ პარკად გამოცხადება არ შეიძლება, რის გამოც, 1989 წელს იგეგმებოდა მისი გაუქმება და ბუნების ნაკრძალად გამოცხადება, მაგრამ იდეა ჩავარდა და 2011 წელს, პარკის ფართობი 1383 ჰა-მდე გაიზარდა. ტერიტორია ძირითადად დაფარულია პირველყოფილი წიწვოვანი ტყეებით, ზოგადად ფლორა და ფაუნა ღარიბია, მაგრამ უხვად არიან მწერები. შვედეთის ეროვნული პარკების სია ვიკისაწყობში არის გვერდი თემაზე: ჰამრის ეროვნული პარკი ოფიციალური საიტი დაარქივებული 2012-01-07 საიტზე Wayback Machine. ↑ 1.0 1.1 Hamra National Park. Naturvårdsverket. დაარქივებულია ორიგინალიდან — 2012-01-07. ციტირების თარიღი: 2009-02-26.
შრეკჰორნი

შრეკჰორნი (გერმ. Schreckhorn) — მთა ბერნის ალპებში, შვეიცარიაში. ბერნის კანტონის უმაღლესი წერტილი. სიმაღლე 4078 მ. მდებარეობს ზემო და ქვემო გრინდელვალდის მყინვარებს შორის, გრინდელვალდიდან სამხრეთ-აღმოსავლეთით 10 კილომეტრში. რეგიონი შედგება უდაბური მყინვარული ხეობებისაგან, მწვერვალთან სიახლოვეს აღმართულია ლაუტერაარჰორნი (4042 მ). ბერნის ალპების უმაღლესი მწვერვალი — ფინსტერაარჰორნი (4274 მ), შრეკჰორნიდან სამხრეთით სულ რაღაც 10 კილომეტრში მდებარეობს. გეოლოგიური თვალსაზრისით, შრეკჰორნი წარმოადგენს აარის მასივის ნაწილს, რომელიც აგებულია ძირითადად გრანიტებითა და გნაისებით. პირველი ასვლა განხორციელდა 1861 წლის 16 აგვისტოს, ლესლი სტივენის, ულრიხ კაუფმანის, კრისტიან მიხელისა და პიტერ მიხელის მიერ. მწვერვალი შრეკჰორნი (ინგლისური)
ჰაპარანდის არქიპელაგის ეროვნული პარკი

ჰაპარანდის არქიპელაგის ეროვნული პარკი (შვედ. Haparanda skärgårds nationalpark) — ეროვნული პარკი შვედეთში. მოიცავს ბოტნიის ყურის უკიდურეს ჩრდილოეთში, ქალაქ ჰაპარანდასთან მდებარე არქიპელაგის ნაწილს. პარკის მთავარი კუნძულია სანდსკერი, რომელზეც ძირითადი პორტი მდებარეობს. პარკი ძირითადად ცნობილია ქვიშის დიდი პლაჟებითა და დიუნებით. ეს კუნძულები 1500 წლის წინ არ არსებობდა, მაგრამ გამყინვარების შემდგომ პერიოდში მათ ნელ-ნელა წყლიდან ამოზიდვა დაიწყეს.. პარკის ფართობი 60 60 კმ²-ია, შეიქმნა 1995 წელს. შვედეთის ეროვნული პარკების სია ოფიციალური საიტი დაარქივებული 2009-04-04 საიტზე Wayback Machine. ↑ 1.0 1.1 Haparanda Skärgård National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26. ↑ (ინგლისური) Haparanda Skärgård National Park. დაარქივებულია ორიგინალიდან — 2011-03-25. ციტირების თარიღი: 2012-01-29.
კოსტერჰავეტის ეროვნული პარკი

კოსტერჰავეტის ეროვნული პარკი — პირველი საზღვაო ეროვნული პარკი შვედეთში. გაიხსნა 2009 წლის სექტემბერში. მდებარეობს ვესტრა-გეტლანდის ლენში. მოიცავს ზღვასა და კოსტერის კუნძულების ნაპირებს, თუმცა არა თავად კუნძულებს. ჩრდილოეთით ესაზღვრება ნორვეგიულ საზღვაო პარკ იტრე-ჰვალერს. გარემო უნიკალურია შვედეთის წყლებისთვის. აღრიცხულია ზღვის ფლორისა და ფაუნის 6 000-ზე მეტი სახეობა, რომელთაგან 200 შვედეთის გარდა სხვაგან არსად გვხვდება. კოსტრეფიორდის სიღრმე 200 მეტრია, 5-7 გრადუსით დაბალია ტემპერატურა, მარილიანობა 35%-ია. ატლანტიკურ დინებებს შემოყოლილია მხარფეხიანები, ზღვის ღრუბლები და მარჯნის ლიფსიტები. გავრცელებულია ზღვის იშვიათი ფრინველები. კანონის სპეციალური რეგულაციით დაშვებულია პროფესიონალური თევზაობა. შვედეთის ეროვნული პარკების სია ვიკისაწყობში არის გვერდი თემაზე: კოსტერჰავეტის ეროვნული პარკი Kosterhavets webbplats (შვედური) ↑ Kosterhavet National Park. Naturvårdsverket (Swedish Environmental Protection Agency). დაარქივებულია ორიგინალიდან — 2009-09-23. ციტირების თარიღი: 2009-11-05. ↑ 2.0 2.1 Kosterhavet planeras bli Sveriges första marina nationalpark Swedish. Naturvårdsverket. დაარქივებულია ორიგინალიდან — 2009-03-30. ციტირების თარიღი: 2009-06-26. ↑ Kosterhavets webbplats Swedish. Västra Götaland County Administrative Board (10 September 2009). ციტირების თარიღი: 10 September 2009. ↑ „Sveriges första marina nationalpark“ [Sweden's first marine national park] (Swedish). Svenska Dagbladet. 19 March 2009. ციტირების თარიღი: 26 June 2009. ↑ Kosterhavet. Naturvårdsverket. ციტირების თარიღი: 10 september 2009. ↑ Bengt Frizell (ed). Kosterhavet. Västra Götaland County Administrative Board. ციტირების თარიღი: 10 september 2009. ↑ Ansvarsfullt yrkesfiske i marin nationalpark Swedish. Swedish Board of Fisheries. დაარქივებულია ორიგინალიდან — 17 იანვარი 2010. ციტირების თარიღი: 10 September 2009.
დან-დ’ერანი

დან-დ’ერანი (ფრანგ. Dent d’Hérens ერანის კბილი) — მწვერვალი პენინის ალპებში, იტალიისა და შვეიცარიის საზღვარზე. სიმაღლე 4171 მ. მწვერვალ მატერჰორნიდან დასავლეთით რამდენიმე კილომეტრში მდებარეობს. დან-დ’ერანის სახელწოდება მომდინარეობს ამავე სახელწოდების ხეობისაგან, რომელიც მწვერვალიდან ჩრდილოეთით არის განლაგებული. დან-დ’ერანი აღმართულია ალპების მთავარ ქედზე, ვალეს კანტონსა (ჩრდილოეთით) და ვალე-დ-აოსტას (სამხრეთით) შორის. მწვერვალის ჩრდილოეთი მონაკვეთი არის მდინარე რონის აუზის წყალგამყოფის ნაწილი, ხოლო სამხრეთ ფერდობი მდინარე პოს აუზის წყალგამყოფი. დან-დ’ერანი მწვერვალ მატერჰორნიდან დასავლეთით 4 კილომეტრში მდებარეობს. პირველი ასვლა განხორციელდა 1863 წლის 12 აგვისტოს. მწვერვალი დან-დ’ერანი (ინგლისური)
130

ვიკისაწყობში არის გვერდი თემაზე: 130 130 (ას ოცდაათი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის II საუკუნის მე-3 დეკადის მე-10 წელი. მთავარი სტატია: კატეგორია:დაბადებული 130. ავიდიუს კასიუსი — რომაელი გენერალი მარკუს ავრელიუსისა და ლუციუს ვერუსის იმპერატორობის ხანაში (გ. 175) მთავარი სტატია: კატეგორია:გარდაცვლილი 130. 30 ოქტომბერი: ანტინოე — რომის იმპერატორ ადრიანეს საყვარელი (დ. 110)
მუდუსის ეროვნული პარკი

მუდუსი — ეროვნული პარკი ჩრდილოეთ შვედეთში. მდებარეობს ლაპლანდიის პროვინციაში, უდიდესი მაწილი მოქცეულია ელივარეს მუნიციპალიტეტის ტერიტორიაზე. გარდა ამისა, იგი მიეკუთვნება ხელშეუხებელ, იუნესკოს მსოფლიო მემკვიდრეობის ძეგლ ლაპონიის არეალს. სამეცნიერო კვლევების საგანია პირველყოფილი ტყეები დიდი ხეებით, ფართო ჭაობიანი ნიადაგები, კლდეებშ შორის არსებული ღრმა ხეობები. აქ იზრდება შვედეთის ყველაზე ძველი ფიჭვის ხე. სავარაუდოდ, ის 710 წლისაა და გადარჩენილია 1413 წლის ხანძარს. შვედეთის ეროვნული პარკების სია ოფიციალური საიტი დაარქივებული 2009-04-04 საიტზე Wayback Machine. ↑ 1.0 1.1 Muddus National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
ჩინჩის პროვინცია

ჩინჩა — პროვინცია პერუში, იკის რეგიონში. პროვინციის დედაქალაქია ჩინჩა-ალტა. პროვინციის ფართობია 2 988,27 კმ², მოსახლეობა — 181 777 ადამიანი. პროვინციას ჩრდილოეთიდან ესაზღვრება ლიმას რეგიონი, აღმოსავლეთიდან უანკაველიკას რეგიონი, სამხრეთიდან პისკოს პროვინცია, ხოლო დასავლეთიდან — წყნარი ოკეანე. პროვინცია ადმინისტრაციულად იყოფა 11 რაიონად. პერუს პროვინციები Chincha net (ესპანური) Sitio oficial de la Municipalidad Provincial de Chincha დაარქივებული 2007-08-07 საიტზე Wayback Machine. (ესპანური) Página sobre Chincha დაარქივებული 2008-09-20 საიტზე Wayback Machine. (ესპანური) INEI Perú დაარქივებული 2012-01-24 საიტზე Wayback Machine. (ესპანური) Página Web de Sunampe (ესპანური)
131

ვიკისაწყობში არის გვერდი თემაზე: 131 131 (ას ოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის II საუკუნის მე-4 დეკადის 1-ლი წელი. კაბადოკიის მმართველმა ფლვიუს არიანემ (131–137 წლებში) საინსპექციო მოგზაურობა ჩაატარა შავი ზღვის კოლხეთის სანაპიროს გასწვრივ. მთავარი სტატია: კატეგორია:დაბადებული 131. 15 დეკემბერი: ლუციუს ვერუსი — რომის იმპერატორი (გ. 169) მთავარი სტატია: კატეგორია:გარდაცვლილი 131.
ნორა-კვილის ეროვნული პარკი

ნორა-კვილი ეროვნული პარკი (შვედ. Norra Kvill nationalpark) — პატარა ეროვნული პარკი სამხრეთ-აღმოსავლეთ შვედეთში, სმოლანდის ლენში. მოიცავს უძველესი ტყეების 114 ჰა ტერიტორიას. პარკი 1927 წელს შეიქმნა და იმ დროისთვის 27 ჰა-ს მოიცავდა. გაფართოება 1994 წელს მოხდა. შვედეთის ეროვნული პარკების სია ოფიციალური საიტი დაარქივებული 2009-04-04 საიტზე Wayback Machine. ↑ 1.0 1.1 Norra Kvill National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
აარის მასივი

აარის მასივი (გერმ. Aarmassiv) — მასივი შვეიცარიის ალპებში. აერთიანებს მრავალ მსხვილ მთათა სისტემას. სახელწოდება მომდინარეობს მდინარე აარესაგან, რომელიც სათავეს აარის მასივზე იღებს. იგი გაშიშვლებულია ბერნისა და ლეპონტინის ალპების აღმოსავლეთ ნაწილში, ლოიკერბადის დასავლეთით და მწვერვალ ტედის აღმოსავლეთით. შემდეგ, მასივის აღმოსავლეთ ნაწილში მოჩანს პატარა სარკმელი. აგებულია კრისტალური ქანებით. აარის მასივი წარმოადგენს ალპების ჰელვეციური ზონის ნაწილს, რომელიც აგებულია ევროპის ტექტონიკური ფილების მასალებისაგან. მის ლითოლოგიას გააჩნია მთელი ევროპისათვის დამახასიათებელი პალეოზოური ფუნდამენტი, რომელიც დეფორმირებული და მეტამორფიზებულია ჰერცინულ დანაოჭებაში. პატარა ასაკის მეზოზოური დანალექი ქანები ეროზირებული იქნა იმავე ფუნდამენტში. ლითოლოგია წარმოდგენილია გნაისებით, კრისტალური ფიქლებითა და ამფიბოლიტებით. ალპები Takeshi Uemura; Shinjiro Mizutani. Geological Structures. Chichester; United Kingdom., 1984.
პადიელანტის ეროვნული პარკი

პადიელანტა (შვედ. Padjelanta) — ეროვნული პარკი ჩრდილოეთ შვედეთში, ნორბოტენის ლენში. შეიქმნა 1963 წელს და უდიდესია შვედეთის ეროვნულ პარკებს შორის ფართობით 1 984 კმ². ასევე მოიცავს იუნესკოს მსოფლიო მემკვიდრეობის ძეგლს — ლაპონიას. პარკს დასავლეთით ნორვეგია ესაზღვრება. ძირითადად შედგება ორი დიდი ტბის ვასტენიავრესა და ვირიჰავრეს გარშემო გადაჭიმული ვრცელი პლატოსაგან. ამ ტბებს ხშირად მოიხსენიებენ როგორც „ყველაზე ლამაზებს შვედეთის ტბებს შორის“. ლანდშაფტი საოცრად ბრტყელი და გახსნილია, მეზობლად მდებარე სარეკის ეროვნული პარკისგან განსხვავებით, რომელიც ძირითადად მთაგორიანია. პარკის თითქმის მთლიანი ტერიტორია ტყის ხაზს ზემოთ მდებარეობს, მიუხედავად ამისა, ფლორის მრავალფეროვნება ექსტრემალურად მაღალია. აღწერილია 400 სახის მცენარე. ასევე მრავალფეროვანია ფაუნა. შვედეთის ეროვნული პარკების სია ვიკისაწყობში არის გვერდი თემაზე: პადიელანტის ეროვნული პარკი ოფიციალური საიტი დაარქივებული 2009-04-04 საიტზე Wayback Machine. Badjelánnda Laponia Turism Information about the cottage sites in the park (Swedish/German) Norbottensfjällen from the County Administration of Norrbotten ↑ 1.0 1.1 Padjelanta National Park. Naturvårdsverket. დაარქივებულია ორიგინალიდან — 2009-04-04. ციტირების თარიღი: 2009-02-26.
132

ვიკისაწყობში არის გვერდი თემაზე: 132 132 (ას ოცდათორმეტი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის II საუკუნის მე-4 დეკადის მე-2 წელი. დაიწყო იუდეველების აჯანყება რომაელების წინააღმდეგ ბარ კოხბას მეთაურობით. მთავარი სტატია: კატეგორია:დაბადებული 132. ხუან-დი — ხანის დინასტიის იმპერატორი (გ. 168) მთავარი სტატია: კატეგორია:გარდაცვლილი 132.